હવે શું કરવું તે વિચારતો હતો, ત્યાં તેને શોકેસમાં મૂકેલ હાથરૂમાલ પર કંઇક ચમકતું દેખાયું. અભયે ઉઠીને જોયું તો તે પોતાની વીંટી જ હતી! અભય ફાટી આંખે વીંટીને ફેરવી ફેરવીને જોઈ રહ્યો. બાથરૂમમાં ભૂલાઈ ગયેલ વીંટી ડ્રોઈંગરૂમમાંથી મળી, એનો અર્થ એ જ હતો કે ગુલાબોને જ વીંટી મળી અને તેણે જ તે ડ્રોઈંગરૂમમાં સાચવીને મૂકી હતી. હવે અભયને વીંટી મળવા કરતાં ગુલાબોનું હૃદય પરિવર્તન થયું, તે જાણી ઘણો આનંદ થયો.